stanford-oval/wikipedia huggingface dataset:
Chinese Basketball Association

| Chinese Basketball Association |
| --- | --- |
Laji:  koripallo
Maa(t):  Kiina
Perustettu:  1995
Joukkueita:  20
Hallitseva mestari:  Liaoning Flying Leopards
Eniten mestaruuksia:  Bayi Rockets ja Guangdong Southern Tigers (8)
Chinese Basketball Association, lyhennettynä CBA, on Kiinan koripallon pääsarja. Se perustettiin vuonna 1995.
Kaudella 2023–2024 CBA:ssa pelaa 20 joukkuetta. Liigassa on pelannut viime vuosina useita entisiä NBA-tähtiä, muun muassa Tracy McGrady, Gilbert Arenas ja Metta World Peace.
Joukkueet

| Joukkue> Pohjoinen divisioona | Kaupunki> Pohjoinen divisioona | Areena> Pohjoinen divisioona | Päävalmentaja> Pohjoinen divisioona |
| --- | --- | --- | --- |
| Beijing Ducks | Beijing | Wukesongin areena |  Ernest Leyden |
| Beijing Royal Fighters | Beijing | Beijing Olympic Sports Center Gymnasium |  Min Lulei |
| Jilin Northeast Tigers | Changchun, Jilin Jilinin kaupunki, Jilin | Changchun Gymnasium Jilinin kaupungin areena |  Gao Junchao |
| Liaoning Flying Leopards | Shenyang, Liaoning | Liaoning Gymnasium |  Yang Ming |
| Qingdao Eagles | Qingdao, Shandong | Guoxin Gymnasium |  Liu Weiwei |
| Shandong Hi-Speed Kirin | Jinan, Shandong | Shandong Arena |  Ding Wei |
| Shanxi Loongs | Taiyuan, Shanxi | Shanxi Sports Centre Gymnasium Taiyuan Riverside Sports Centre Gymnasium |  Yang Xuezeng |
| Sichuan Blue Whales | Chengdu, Sichuan | Sichuan Provincial Gymnasium |  Mo Ke |
| Tianjin Pioneers | Tianjin | Dongli Gymnasium Tianjin Arena |  Yi Li |
| Xinjiang Flying Tigers | Ürümqi, Xinjiang | Urumqi Olympic Sports Center |  Qiu Biao |
Eteläinen divisioona
| Fujian Sturgeons | Jinjiang, Quanzhou, Fujian | Zuchang Gymnasium |  Zhu Shilong |
| Guangdong Southern Tigers | Dongguan, Guangdong | Bank of Dongguan Basketball Center |  Du Feng |
| Guangzhou Loong Lions | Guangzhou, Guangdong | Tianhe Gymnasium |  Guo Shiqiang |
| Jiangsu Dragons | Changzhou, Jiangsu   Suzhou, Jiangsu | Changzhou Olympic Sports Centre Gymnasium Suzhou Olympic Sports Centre Gymnasium Suzhou Sports Center Gymnasium |  Yi Li |
| Nanjing Monkey Kings | Nanjing, Jiangsu | Nanjing Youth Olympic Sports Park Arena |  Shirelijan Muxtar |
| Ningbo Rockets | Ningbo, Zhejiang | Youngor Arena |  Adiljan Suleyman |
| Shanghai Sharks | Shanghai | Shanghai Indoor Stadium (Shanghai Arena) |  Liu Peng |
| Shenzhen Leopards | Shenzhen, Guangdong | Shenzhen Universiade Sports Centre Gymnasium |  Zheng Yonggang |
| Zhejiang Golden Bulls | Hangzhou, Zhejiang  Yiwu, Jinhua, Zhejiang | Binjiang Gymnasium Yiwu Meihu Sports Centre Gymnasium |  Wang Shilong |
| Zhejiang Guangsha Lions | Hangzhou, Zhejiang Zhuji, Shaoxing, Zhejiang | Hangzhou Gymnasium Zhuji Sports Centre Gymnasium |  Wang Bo |
Mestaruudet

8 – Guangdong Southern Tigers, Bayi Rockets
3 – Beijing Ducks
1 – Liaoning Flying Leopards, Xinjiang Flying Tigers, Shanghai Sharks, Sichuan Blue Whales
Aiheesta muualla

Profiili (Arkistoitu – Internet Archive) cbachina.sports.sohu.com (englanniksi)
Sarjan sivu asia-basket.com:issa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Bride

| Bride> Tiedot |
| --- | --- |
Toiminnassa:  1983–
Tyylilaji:  Kristillinen metalli Heavy metal Hard rock
Kotipaikka:  Louisville, Kentucky, Yhdysvallat
Laulukieli:  englanti
Jäsenet:  Dale Thompson, Laulu   Troy Thompson, Sähkökitara   Lawrence Bishop, Bassokitara   Michael Loy, Rumpusetti  
Entiset jäsenet:  Steve Osborne, Sähkökitara (1986–1989)  Scott Hall, Sähkökitara (1986–1989)  Rick Foley, Sähkökitara (1991–1994)  Steve Curtsinger, Sähkökitara (1995–1998)  Stephen Rolland, Rumpusetti (1986–1990)  Jerry McBroom, Rumpusetti (1991–1998) 
Levy-yhtiö:  Riippumaton, 2001–   Organic Records, 1996–2000   Rugged Records, 1995   Starsong Records, 1991–1995   Refuge Records, 1986–1990  
Aiheesta muualla
bridepub.com
Infobox OKNimi-testi OK: 
Bride on yhdysvaltalainen kristillinen heavy metal/hard rock -yhtye, jonka veljekset Dale ja Troy Thompson perustivat 1980-luvun alussa Louisvillessä, Kentuckyssä. Huolimatta jyrkistä, trendejä myötäilevistä tyylimuutoksistaan Bride on pysynyt laajassa suosiossa Yhdysvalloissa ja muuallakin, kuten Brasiliassa.
Historia > Dove-palkinnot

Bride on saavuttanut neljä GMA Dove -palkintoa: Kolme ”Hard Music Song” -kategoriassa, vuosina 1992, 1993, ja 1994, ja neljännen yhtye  vuonna 1995 ”Hard Music Album”-kategoriassa albumistaan Scarecrow Messiah.
Jäsenet > Nykyiset

Dale Thompson – laulu
Troy Thompson – sähkökitara
Lawrence Bishop – bassokitara (1999–)
Michael Loy – rumpusetti (1999–)
Jäsenet > Entiset

Steve Osborne – sähkökitara (1986–1989)
Scott Hall – sähkökitara (1986–1990)
Rick Foley – sähkökitara (1991–1994)
Steve Curtsinger – sähkökitara (1995–1998)
Stephen Rolland – rumpusetti (1986–1990)
Jerry McBroom – rumpusetti (1991–1998)
Diskografia

Show No Mercy (1986)
Live to Die (1988)
Silence is Madness (1989)
End of the Age (1990)
Kinetic Faith (1991)
Snakes In The Playground (1992)
December (1993)
Scarecrow Messiah (1994)
Drop (1995)
The Jesus Experience (1997)
Oddities (1999)
Bride Live! Volume I (1999)
Best of Bride (2000)
Fist Full of Bees (2001)
This Is It (2003)
Skin For Skin (2006)
Tsar Bomba (2009)
Muut julkaisut
I Predict A Clone (1994)
Aiheesta muualla

Briden virallinen kotisivu (englanniksi)
Bride Firestream.net -sivustolla[vanhentunut linkki] (englanniksi)
Bride All Music Guiden sivulla (englanniksi)
Haastattelu (Arkistoitu – Internet Archive) Saviours Of Rock -sivustolla (englanniksi)
Chuck Kobasew

| Chuck Kobasew |
| --- | --- |

Henkilötiedot
Syntynyt: 17. huhtikuuta 1982 (ikä 42) Osoyoos, Brittiläinen Kolumbia, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  183 cm
Paino:  90 kg
Pelaajaura
Pääsarjaura:  2002–2015
Seurat:  Calgary Flames   Boston Bruins   Minnesota Wild   Colorado Avalanche   Pittsburgh Penguins   SC Bern (NLA)
NHL-varaus:  14. varaus, 2001 Calgary Flames
Nicholas James "Chuck" Kobasew (s. 17. huhtikuuta 1982 Osoyoos, Brittiläinen Kolumbia, Kanada) on kanadalainen entinen jääkiekkoilija, pelipaikaltaan hyökkääjä. Hän pelasi ammattilaisurallaan 11 kautta NHL-liigassa edustaen viittä seuraa, sekä yhden kauden Sveitsissä.
Ura

Kobasewin ura käynnistyi juniorina Brittiläisen Kolumbian jääkiekkoliigassa pelaavassa Penticton Panthersissa vuonna 1998. Tehtyään kaudella 1999–2000 yli sata tehopistettä 58 otteluun, Kobasew muutti Yhdysvaltain puolelle Massachusettsiin. Boston Collegen joukkueessa kanadalaishyökkääjä vietti vuoden, jonka aikana hänet muun muassa valittiin NCAA-yliopistoliigan arvostetun Frozen Four -turnauksen arvokkaimmaksi pelaajaksi.
Kaudella 2001–2002 Kobasew siirtyi takaisin kotimaahansa pelaamaan WHL-juniorisarjan Kelowna Rocketsiin. Ennen kauden alkua kanadalainen ehdittiin varata NHL:n varaustilaisuudessa Calgary Flamesiin koko tilaisuuden 14. pelaajana. WHL:n pudotuspeleihin päättyneen kauden päätteeksi Flames kutsui Kobasewin riveihinsä ja antoi tälle pelipaikan silloisesta AHL-farmiseurastaan Saint John Flamesista. 2002–2003 laiturille kertyi uudessa joukkueessaan 48 ottelua ja tehot 21+12, kunnes häntä oltiin jälleen viemässä uuteen paikkaan: tällä kertaa NHL-edustusjoukkueen kokoonpanoon.
Kobasew debytoi Calgary Flamesissa loppuvuodesta 2002. Käynnissä ollut kausi jäi kuitenkin kanadalaisen osalta rikkonaiseksi, sillä hän ei onnistunut vakiinnuttamaan paikkaansa NHL:ssä ja sai palata 23 ottelun jälkeen takaisin AHL:ään. Sen sijaan kausi 2003–2004 tarkoitti Kobasewille lopullista murtautumista NHL-hyökkääjäksi: 70 ottelua, joissa 6 maalia ja 11 maaliin johtanutta syöttöä. Tämän jälkeen ei osoyoosilainen ole toistaiseksi pelannut virallisesti missään muualla kuin NHL:ssä, lukuun ottamatta liigan työsulkukautta 2004–2005, jolloin hän vietti menestyksekkään vuoden Calgary Flamesin jo edesmenneessä AHL-farmiseura Lowell Lock Monstersissa. Kobasew valittiin superkautensa aikana joukkueensa kapteeniksi.
Loppukaudesta 2006–2007 Chuck Kobasew sai siirron Boston Bruinsiin, jonka kanssa hän allekirjoitti sopimuksen helmikuussa 2007. Vaihdossa Calgaryyn siirtyi puolustaja Brad Stuart. Ensimmäinen sopimus päättyi kauteen 2007–2008, jonka jälkeen Kobasew teki kolmen vuoden jatkosopimuksen Bruinsin kanssa. Kauden 2009–2010 alkupuolella Kobasew siirtyi Minnesota Wildiin pelaajakaupassa, jossa hyökkääjät Craig Weller ja Alexander Fallström matkasivat toiseen suuntaan.
Kiekkoiltuaan pari kautta Wildissa vaihtelevalla peliajalla, Kobasewin tie vei jälleen uuteen joukkueeseen. Colorado Avalanche solmi hänen kanssaan kaksivuotisen sopimuksen 1. heinäkuuta 2011.
Kaudeksi 2013–2014 Kobasew teki sopimuksen Pittsburgh Penguinsin kanssa. Hän pelasi Penguinsissa 33 ottelua, jonka jälkeen hänet asetettiin vapaiden pelaajien waivers-listalle, jotta hänet sai siirtää loppukaudeksi Pittsburghin farmiseuraan Wilkes-Barre/Scranton Penguinsiin.
Kaudet 2014–2015 ja 2015–2016 Kobasew pelasi Sveitsin pääsarjassa SC Bernissä. Jälkimmäisellä kaudella Kobasew pelasi vain kymmenen ottelua, sillä hän sai lokakuussa 2015 pahan aivotärähdyksen, joka pakotti hänet olemaan sivussa koko kauden. Keväällä 2016 Kobasew ilmoitti lopettavansa ammattilaisuransa.
C. P. Joshi

| C>  P. Joshi |
| --- | --- |

Rajasthanin parlamentin puhemies
 16. tammikuuta 2019 –  
Edeltäjä:  Kailash Chandra Meghwal
Intian rautatieministeri
 11. toukokuuta 2013 – 16. kesäkuuta 2013  
Edeltäjä:  Pawan Kumar Bansal
Seuraaja:  Mallikarjun Kharge
 22. syyskuuta 2012 – 28. lokakuuta 2012  
Edeltäjä:  Mukul Roy
Seuraaja:  Pawan Kumar Bansal
Intian tie- ja moottoritieliikenneministeri
 19. tammikuuta 2011 – 16. kesäkuuta 2013  
Edeltäjä:  Kamal Nath
Seuraaja:  Oscar Fernandes
Intian maaseudunkehitysministeri
 22. toukokuuta 2009 – 18. tammikuuta 2011  
Edeltäjä:  Mani Shankar Aiyar
Seuraaja:  Vilasrao Deshmukh
Henkilötiedot
Syntynyt: 29. heinäkuuta 1950 (ikä 74) Nathdwara, Rajasthan, Intia
Tiedot
Puolue:  Intian kongressipuolue
C. P. Joshi (s. 29. heinäkuuta 1950 Nathdwara) on intialainen poliitikko, joka on toiminut vuodesta 2019 alkaen Rajasthanin osavaltioparlamentin puhemiehenä.
Hän on toiminut viisi kautta Rajasthanin lainsäätäjänä, edustaen kongressipuoluetta. Vuonna 2009 hänet äänestettiin maansa parlamentin alahuoneeseen, jossa hän toimi maaseudunkehitysministerinä vuoteen 2011 asti. Vuosina 2011–2013 hän toimi tieliikenteestä vastaavana ministerinä. Vuonna 2012 hänestä tuli rautatieministeri, kun All India Trinamool Congress -puolue erosi hallituksesta, minkä seurauksena edellinen rautatieministeri Mukul Roy erosi. Seuraavana vuonna hänestä tuli jälleen väliaikainen rautatieministeri, kun virkaa hoitanut Pawan Kumar Bansal joutui korruptiokohun keskellä eroamaan.
Rajasthanissa Joshi johti kongressipuolueen paikallisosastoa vuodesta 2003. Hänen johdollaan puolue voitti vuoden 2008 osavaltiovaaleissa, mutta hän itse hävisi yhdellä äänellä.
Joshi on valmistunut psykologian tohtoriksi Udaipurin yliopistosta, hän on myös toiminut professorina siellä.
Aiheesta muualla

Kuvia tai muita tiedostoja aiheesta C. P. Joshi Wikimedia Commonsissa
Carl Mattsson

| Carl Mattsson> Henkilötiedot |
| --- | --- |
Syntynyt: 30. syyskuuta 1999 (ikä 25) Gammelstad, Ruotsi
Kansalaisuus:   Ruotsi
Jääkiekkoilija
Lempinimi:  Calle
Pelipaikka:  vasen laitahyökkääjä
Maila:  vasen
Pituus:  186 cm
Paino:  83 kg
Seura
Seura:  Sport
Sarja:  SM-liiga
Pelinumero:  40
Pelaajaura
Pääsarjaura:  2018–
Carl Mattsson (s. 30. syyskuuta 1999 Gammelstad, Ruotsi) on ruotsalainen jääkiekkoilija, joka pelaa SM-liigajoukkue Vaasan Sportissa. Hän on pelipaikaltaan vasen laitahyökkääjä, mutta Mattsson osaa pelata myös keskellä.
Ura

Mattsson on Sunderby SK:n kasvatti. Hän siirtyi juniorina sittemmin Luleå HF:ään. Mattsson pelasi kauden 2015–2016 suurimmaksi osaksi Brooklyn Tigersin J18-joukkueessa ja kauden 2016–2017 seuran J20-joukkueessa, jonka kapteenina hän toimi. Mattsson pelasi osan kaudestaan kuitenkin Luulajan J18-joukkueessa. Kaudella 2018–2019 hän debytoi seuran SHL-joukkueessa, jossa Mattsson pelasi tulokaskautensa aikana 48 runkosarjaottelua tehopistein 2+1=3 ja kymmenen playoff-ottelua tehden yhden maalin. Hän teki SHL-debyyttinsä runkosarjan neljännellä kierroksella 27. syyskuuta 2018 Skellefteå AIK:ta vastaan. Mattsson merkittiin Luulajan nelosketjun oikeaan laitaan David Lindquistin ja Karl Fabriciuksen viereen. Hän sai ottelussa jääaikaa 6.56 minuuttia. Mattsson teki myös SHL-uransa avausmaalin. Marraskuussa hän teki Luulajan kanssa loppukauden kattavan SHL-sopimuksen. Helmikuussa 2019 Mattsson teki seuran kanssa kaksivuotisen jatkosopimuksen.
Alkukaudella 2019–2020 Mattsson ehti pelata SHL:ssä vain kymmenen ottelua, kunnes lokakuussa 2019 hänen ranteen nivelside katkesi ja Mattsson joutui leikkushoitoa vaatineen vamman vuoksi yli neljäksi kuukaudeksi sivuun. Hän kertoi myöhemmin Ett stenkast från Delfinen -podcastissa lääkäreiden kyseenalaistaneen hänen mahdollisuutensa jatkaa jääkiekkoa huipputasolla. Mattsson palasi lopulta kaukaloihin helmikuussa 2020 ja pelasi loppukaudella kahdeksan runkosarjaottelua, kunnes koronaviruspandemia päätti koko SHL-kauden. Kaudella 2020–2021 hän teki SHL:n yhden kauden piste-ennätyksensä tehoilla 4+5=9. Huhtikuussa 2021 Mattsson teki Luulajan kanssa kaksivuotisen jatkosopimuksen.
Kaudella 2021–2022 Mattsson sivusi SHL:n yhden kauden piste-ennätystään tehoilla 4+5=9. Pudotuspeleissä hän teki 17 ottelussa tehot 2+3=5. Kolmannessa välieräottelussa 19. huhtikuuta 2022 Frölunda HC:tä vastaan Mattsson teki Luulajan 4–2-voittoon päättyneen ottelun voittomaalin, joka vei joukkueen ottelusarjassa 2–1-johtoon. Hän sai ottelussa myös kakkossyöttöpisteen Olli Nikupeterin tekemään 2–0-johtomaaliin. Luulaja eteni lopulta finaaleihin otteluvoitoin 4–1. Mattsson voitti kauden päätteeksi SHL-hopeaa. Kaudella 2022–2023 hän eteni Luulajan kanssa Mestarien liigan finaaliin saakka, mutta mestaruuden vei lopulta kuitenkin suomalainen Tappara lukemin 2–3.
Kaudeksi 2023–2024 Mattsson siirtyi 1+1-vuotisella sopimuksella SM-liigajoukkue Vaasan Sportiin. Joulukuussa 2023 Sport käytti Mattssonin sopimuksessa olleen option lisävuodesta. Hän teki miesten pääsarjatason yhden kauden piste-ennätyksensä tehtyään viisi maalia ja yhteensä 23 tehopistettä kaudella 2023–2024.
Muuta

Mattssonin pikkuveli Gustav pelasi hyökkääjänä A-junioriksi asti.
Buxy

| Buxy |
| --- | --- |
 La Tour Rouge
 vaakuna
 Buxy
 Koordinaatit: 46°42′45″N, 4°41′50″E 
Valtio:  Ranska
Alue:  Bourgogne-Franche-Comté
Departementti:  Saône-et-Loire
Arrondissementti:  Chalon-sur-Saône
Pinta-ala:  
 – Kokonaispinta-ala:  11,9 km²
Väkiluku (2021):  2 151 
 – Väestötiheys:  180 as./km²
Kunnan numero:  71070
 
 Kunnan kotisivut 
Infobox OKVirheellinen NIMI-arvo: 
Buxy on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 17 kilometriä Chalon-sur-Saônen kaupungista lounaaseen.
Saint-Germainin kirkko
Historia

Buxy oli pieni kauppakaupunki jo Rooman vallan aikana. Varhaisella keskiajalla, arabien hyökkäyksen jälkeen vuonna 731, Buxy joutui Chalonin kreivien alaisuuteen. Vuonna 1113 perustettu La Fertén luostari omisti maata Buxyssa. Vuonna 1166 Ranskan kuningas Ludvig VII hyökkäsi Chalon-sur-Saôneen. Buxyn kaupungin linnoitukset ja alkuperäinen Saint-Germainin kirkko ovat peräisin tältä ajalta. Linnoituksesta on yhä osia jäljellä, kuten La Tour Rouge, eli punainen torni. 14. maaliskuuta 1471 käytiin Buxyn taistelu, jossa burgundilaiset  kohtasivat Ranskan kuningas Ludvig XI:n joukot. Taistelussa ranskalaiset voittivat Burgundin herttuan Kaarle Rohkean joukot.
Aiheesta muualla

Kuvia tai muita tiedostoja aiheesta Buxy Wikimedia Commonsissa
Anton Karlsson (jääkiekkoilija, 1996)

| Anton Karlsson (jääkiekkoilija, 1996)> Henkilötiedot |
| --- | --- |
Syntynyt: 3. elokuuta 1996 (ikä 28) Lerum, Ruotsi
Kansalaisuus:   Ruotsi
Jääkiekkoilija
Pelipaikka:  hyökkääjä
Maila:  vasen
Pituus:  186 cm
Paino:  85 kg
Pelaajaura
Pääsarjaura:  2014–
Aik. seurat:  Mora IK (Allsv.) Skellefteå AIK (SHL) Frölunda HC (SHL) BIK Karlskoga (Allsv.) Leksands IF (Allsv.) IK Oskarshamn (Allsv.) Villacher SV (EBEL) AIK IF (Allsv.) Storhamar Ishockey (Norja) Orli Znojmo (Chance Liga) SønderjyskE Ishockey (Tanska)
NHL-varaus:  87. varaus, 2014 Arizona Coyotes
Anton Karlsson (s. 3. elokuuta 1996) on ruotsalainen jääkiekkoilija. Hän on Arizona Coyotesin kolmannen kierroksen varaus vuodelta 2014.
Karlsson debytoi SHL:ssä kaudella 2014–2015.
Karlssonilla on vanhempi veli Erik, joka pelaa Frölunda HC:ssa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Anton Karlsson (ice hockey, born 1996)
Chojnice

| Chojnice |
| --- | --- |
 Kaupungintalo
 lippu:  vaakuna
 Chojnice
 Koordinaatit: 53°42′N, 17°33′E 
Valtio:  Puola
Voivodikunta:  Pommerin voivodikunta
Piirikunta:  Chojnicen piirikunta
Pinta-ala:  
 – Kokonaispinta-ala:  21,04 km²
Väkiluku (2015):  40 056
Aikavyöhyke:  UTC+1
 – Kesäaika:  UTC+2
 
 www.miasto.chojnice.pl 
Infobox OKVirheellinen NIMI-arvo: 
Chojnice (saks. Konitz) on kaupunki Pommerin voivodikunnassa Puolassa. Kaupungin asukasluku oli 40 056 vuonna 2015. Kaupunki on Chojnicen piirikunnan hallintokeskus.
Aiheesta muualla

Kuvia tai muita tiedostoja aiheesta Chojnice Wikimedia Commonsissa
Carl Mauritz Aminoff

Kenraaliluutnantti Carl Mauritz Aminoff.
Carl Mauritz Aminoff (19. kesäkuuta 1728 Flisby, Jönköping - 17. joulukuuta 1798 Tukholma) oli ruotsalainen kenraaliluutnantti ja Tukholman Ritarihuoneen johtaja.
Perhe

Aminoffin isä oli majuri Esaias Aminoff (1686-1739), joka palveli Savon, Hämeen ja Uudenmaan rykmenteissä. Aminoffin isä menehtyi, kun Carl Mauritz Aminoff oli 11-vuotias. Aminoffin äiti oli Eva Charlotta Schmedeman, joka oli valtiosihteeri Johan Schmedemanin ja Elsa Lovisa von Braunjohanin tytär. Schmedeman oli uusi aatelissuku.
Aminoff oli naimisissa vapaaherratar Anna Ebba Wrangel af Lindebergin kanssa. Pariskunta sai neljä lasta. Kenraaliadjutantti Feodor Mauritz Aminoff oli heidän poika.
Aminoffin toinen vaimo oli vapaaherratar Charlotta Beata Sparre, joka oli kamariherra, vapaaherra Carl Axelsson Sparren tytär.
Suomalainen kenraaliluutnantti Henrik Johan Aminoff oli hänen setä.
Ura

Aminoff liittyi vapaaehtoisena Stralsundin rykmenttiin vuonna 1742. Hänestä tuli Ruotsin herttua, kruununprinssi Aadolf Frekdrikin paaši (hovipoika) vuonna 1743. Aminoff palveli hovipoikana samaan aikaan kuin hänen suomalainen sukulainen Johan Fredrik Aminoff.
Hän siirtyi Ruotsin kuninkaan henkivartiokaartiin vuonna 1746. Hänet ylennettiin furiiriksi vuonna 1747, kersantiksi vuonna 1748, sivuadjutantiksi vuonna 1750, pääadjutantiksi 1757, luutnantiksi vuonna 1757 ja alikapteeniksi vuonna 1763.
Aminoff siirtyi Ruotsin armeijan eläkekassan johtajaksi vuonna 1770 ja vuonna 1771 armeijan vetoomus- ja oppilaskassan johtajaksi. Hänet ylennettiin armeijan everstiluutnantiksi vuonna 1772.
Aminoff osallistui Ruotsin kuningas Kustaa III:n vallankaappaushankkeeseen. Aminoff sulki kuninkaan käskystä Ruotsin aateliston Tukholman kuninkaanlinnan sisälle kolmeksi päiväksi. Kustaa III:n vallankaappaushanke onnistui.
Hänen ylennettiin henkivartiokaartin majuriksi vuonna 1774, everstiluutnantiksi ja everstiksi vuonna 1776. Aminoffista tuli henkivartiokaartin varakomentaja vuonna 1776.
Hänet ylennettiin armeijan kenraalimajuriksi vuonna 1782. Aminoff poistui armeijan palveluksesta kenraaliluutnanttina vuonna 1788 ja siirtyi Tukholman Ritarihuoneen johtajaksi.
Ritarikunnat

Miekkaritarikunta 1. luokan komentajamerkki
Miekkaritarikunta Komentajamerkki
Miekkaritarikunta Ritarimerkki
Chuck Hellman

Chuck Hellmanin nyrkkeilyuraa esittelevä lehtiuutinen vuodelta 1926.
Chuck Hellman (alkuperäiseltä nimeltään Karl Mikael Hellman; 24. syyskuuta 1902 Turku 
– 15. elokuuta 1986 Portland) oli suomalais-yhdysvaltalainen nyrkkeilijä. 
Hellman oli 1920-luvulla Yhdysvalloissa tunnettu ammattinyrkkeilijä ja lähellä kääpiösarjan maailmanmestaruutta.
Elämänvaiheet

Hellman syntyi Turussa. Hänen isänsä oli nimeltään Karl Ludvig Hellman ja äitinsä Fanny Amanda os. Saren. Molemmat olivat syntyneet 1875. Karlilla oli kaksi isoveljeä, mutta Aarne kuoli jo yhdeksän kuukauden iässä ja Martin alle kaksivuotiaana maaliskuussa 1903. Pian sen jälkeen perhe muutti Yhdysvaltoihin: isä vuonna 1903 ja äiti poikansa kanssa kesäkuussa 1904. Heidän päämääränsä oli Kalifornian Sacramento. Vuoden 1910 väestönlaskennan aikaan Hellmanit olivat asettuneet Portlandiin. Isä-Karlin ammatiksi on väestönlaskennassa merkitty valuri.
Vuoden 1920 väestönlaskennassa poika-Karl (Charles Michael Hellman) ilmoitti olevansa maatalon työntekijä. Hän asui ruotsalaisen pariskunnan alivuokralaisena Willamettejoen itärannalla Portlandissa.
Nyrkkeilyuransa jälkeen Hellman omisti huoltoaseman Portlandissa vaimonsa Ninan kanssa. Pari sai kolme tytärtä ja otti 1940 huollettavakseen Ninan siskon kolme poikaa, kun näiden vanhemmat kuolivat. Vuonna 1974 Hellmanilla todettiin Alzheimerin tauti. Hän oli sen verran merkittävä henkilö, että hänen kuollessaan vuonna 1986 Oregonian-lehti julkaisi muistokirjoituksen. Siinä todettiin, että Hellman oli harras seitsemännen päivän adventisti.
Nyrkkeilyura

Hellman aloitti ammattinyrkkeilijänä elokuussa 1921 käyttäen nimeä Chuck Hellman. Useissa häntä koskevissa lehtiuutisissa häntä kutsuttiin suomalaiseksi, joten hän ei salannut syntyperäänsä. Hän sai Yhdysvaltojen kansalaisuuden vuonna 1936.
Hän voitti New Yorkissa 6. kesäkuuta Izzy Schwartzin, josta tuli kärpässarjan maailmanmestari puoli vuotta myöhemmin. Queensin Dexter Parkissa käyty ottelu oli yleisömenestys, ja kolme viikkoa myöhemmin Hellman kohtasi Dominick Petronen samalla areenalla. Petronen oikean käden isku avasi toisessa erässä Hellmanin silmän lähelle syvän haavan, josta vuoti verta hänen silmäänsä koko ottelun ajan. Petrone voitti rajun kamppailun pistein.
Marraskuussa 1927 Hellman otti viimeisen suuren voittonsa, kun hän kukisti Portlandissa kärpässarjan huippunimen Johnny McCoyn. On epäselvää, miksi Hellman pian sen jälkeen lopetti ammattinyrkkeilyn. Mahdollisesti syynä oli perheen perustaminen ja liittyminen appivanhempien mukana loppuvuodesta 1927 adventtikirkkoon. Ensin Hellman kieltäytyi ottelemasta sapattina perjantai-illasta lauantai-iltaan ja pian sen jälkeen hän lopetti nyrkkeilyn kokonaan.
Anton Karl Otto Malin

Anton Karl Otto Malin (21. maaliskuuta 1863 Pori – 26. marraskuuta 1932 Hämeenlinna) oli suomalainen Viipurin hovioikeuden presidentti ja senaattori.
Malinin vanhemmat olivat värjäri Matias Malin ja Amanda Lovisa Hagner. Hän pääsi ylioppilaaksi 1880 Hämeenlinnan normaalilyseosta ja suoritti Helsingin yliopistossa yleisen oikeustutkinnon 1883. Malin sai varatuomarin arvon 1885.
Malin oli Turun hovioikeudessa kanslistina 1890–1891, reistraattorina 1891–1892, ylimääräisenä viskaalina 1892–1894, notaarina 1894–1897, varakanneviskaalina 1897–1898, sihteerinä 1898–1899 ja asessorina 1899–1900. Hän oli sitten Euran tuomiokunnan tuomarina 1900–1903 ja Turun hovioikeudessa hovioikeudenneuvoksena 1903–1904 ja varapresidenttinä 1904. Malin oli Suomen senaatin oikeusosastolla senaattorina 1904–1905 ja 1909–1911. Välillä Malin toimi asianajajana Raumalla 1906–1909 koska hän joutui vanhasuomalaisena myöntyväisyyssuunnan kannattajana eroamaan senaatista vuoden 1905 suurlakon jälkeen. Viipurin hovioikeuden presidenttinä Malin oli 1911–1917. Hän joutui eroamaan tästä virasta koska vuonna 1913 Malin oli ollut ainoa Viipurin hovioikeuden jäsen jota ei ollut tuomittu Pietarin piirioikeudessa vankeuteen yhdenvertaisuuslain vastustamisesta. Viimeksi Malin oli Hämeenlinnassa asianajajana 1917–1920 ja Hämeen läänin lääninhallituksen ylimääräisenä esittelijänä 1920–1930.
Malin oli naimisissa vuodesta 1890 Ellen Charlotta Malinin kanssa.
Korkeimman oikeuden oikeusneuvos Matti Mali oli Anton Karl Otto Malinin poika.